Satira

Satira (daripada ungkapan bahasa Latin lanx satura, "sepinggan campuran makanan dari satura "penuh") adalah gaya bahasa untuk menyatakan sindiran terhadap suatu keadaan atau seseorang secara mengkritik melalui penunjukan sesuatu gagasan, kebiasaan, dan lain-lain untuk diperolokkan dan ditertawakan agar dijadikan dorongan menuju suatu pembaharuan dari keadaan penuh kelemahan sebelumnya. Satira biasanya disampaikan dalam bentuk ironi, sarkasme, atau parodi.

Satira itu mampu memahamkan penonton terhadap sesebuah masyarakat dengan menggali dalam kesedaran terkumpul para anggotanya dari segi nilai, pemikiran serta kuasa yang dipegang dalam kelompok disasarkan.

Sejarah perkembangan 
Aristophanes merupakan antara satirawan awal terkenal yang menyentuh kekurangan masyarakat dan politik yang berlaku sezamannya sehinggakan beliau dihukum atas pengkaryaannya.

Al-Jahiz mempopularkan gaya satira dalam kesusasteraan Arab pada abad ke-9 di mana beliau menggunakan pendekatan hija yang memudahkan penerimaan sesuatu topik berat melalui pemasukan anekdot atau catatan ringan berkaitan mahupun membuang butiran yang lewah. Inovasi ini turut dilanjutkan dengan perkenalan kefahaman "komedi" Yunani yang dijabarkan Aristoteles melalui karya-karyanya yang kemudiannya dibincangkan banyak ilmuwan termasuk Al-Farabi, Ibnu Rusyd dan Ibnu Sina.

Rujukan 

Istilah
Kesusasteraan